Monsoon rain likely to intensify soon in Punjab, Haryana, Chandigarh and Uttar Pradesh / उत्तर भारत में मॉनसून: पंजाब, हरियाणा और उत्तर प्रदेश में जल्द होगी भारी बारिश | Skymet Weather Services
July 23, 2019 8:17 PM | Skymet Weather Team
पंजाब, हरियाणा और पश्चिमी उत्तर प्रदेश सहित उत्तर भारत के मैदानी इलाकों में पिछले दो-तीन दिनों से रुक-रुक बारिश हो रही है। स्काइमेट के मौसम विशेषज्ञों के अनुसार अगले 36 घंटों तक इन भागों में मौसम का ऐसा ही मिजाज़ बना रहेगा। इस समय बंगाल की खाड़ी से उत्तर भारत के मैदानी इलाकों में भरपूर आर्द्र हवाएँ आ रही हैं। इसके चलते उम्मीद है कि 23 जुलाई की रात में भी उत्तर प्रदेश में बारिश होगी। पंजाब और हरियाणा में भी रात में बारिश देखने को मिल सकती है।
अनुमान है कि 25 जुलाई से बारिश की गतिविधियां धीरे-धीरे बढ़ेंगी लेकिन 26 और 27 जुलाई को पंजाब, हरियाणा और पश्चिमी उत्तर प्रदेश के लगभग सभी शहरों में अच्छी बारिश होगी। कुछ स्थानों पर भारी वर्षा भी हो सकती है। बारिश की तीव्रता जालंधर, पठानकोट, अमृतसर सहित पंजाब के तराई क्षेत्रों में अधिक होगी।
मौसम विशेषज्ञों के अनुसार मॉनसून की अक्षीय रेखा के उत्तरी दिशा में आने के कारण उत्तर भारत के मैदानी राज्यों में बारिश की गतिविधियां बढ़ेंगी। यह ट्रफ इस समय राजस्थान और उत्तर प्रदेश से होकर पूर्वी भारत तक बनी हुई है। जैसे-जैसे उत्तरी दिशा में मॉनसून ट्रफ बढ़ेगी वैसे-वैसे उत्तर के मैदानी इलाकों में बादलों का प्रभाव भी बढ़ जाएगी।
Read this in English: INTENSITY OF MONSOON RAINS TO INCREASE IN PUNJAB, HARYANA, DELHI AND WEST UTTAR PRADESH JULY 25 ONWARD
फिलहाल उत्तर के मैदानी राज्यों में अब तक हुई बारिश के आंकड़ों पर नज़र डालें तो पंजाब में बारिश सामान्य से 2% ऊपर पहुँच गई है। जबकि पश्चिमी उत्तर प्रदेश में सामान्य से 25% कम बारिश हुई है। इसी तरह हरियाणा में 31% कम और दिल्ली में सामान्य से 64% कम बारिश हुई है।
आगामी दिनों में अच्छी बारिश के चलते उम्मीद है कि उत्तर के मैदानी राज्यों में दिन और रात के तापमान में भी गिरावट होगी जिससे लोगों को तेज़ गर्मी से भी बड़ी राहत मिलेगी। बारिश में कमी के आंकड़ों में सुधार होगा। साथ ही मिट्टी में नमी की कमी दूर होगी और भूमिगत जल स्तर में भी सुधार देखने को मिलेगा।
Meerut ka Mausam
Muzaffarnagar ka mausam
Weather In West UP